Na temelju članka 48. stavka 3. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15) i članka 32. Statuta Općine Punat („Službene novine Primorsko – goranske županije“ broj 25/09, 35/09 i 13/13) Općinsko vijeće Općine Punat na 29. sjednici održanoj 21. ožujka 2017. godine donosi

**ZAKLJUČAK**

**o sklapanju ugovora o korištenju vatrogasnog vozila**

 Ovim Zaključkom Općina Punat daje na korištenje vatrogasno vozilo Mitsubishi L200, registarske oznake RI-2934-A, broj šasije: MMCCJKL20GH023783 Dobrovoljnom vatrogasnom društvu Krk (u daljnjem tekstu: DVD Krk), Stjepana Radića 11, Krk, OIB 94628083920 na neodređeno vrijeme.

 Vozilo se daje na korištenje za potrebe DVD-a, izdvojenog odjeljenja Punat.

**II.**

 Vozilo iz točke I. ovog Zaključka daje se na korištenje isključivo za potrebe obavljanja vatrogasne djelatnosti i u druge svrhe se ne smije koristiti.

**III.**

 DVD Krk, ne smije prenijeti prava ili obveze po sklopljenom ugovoru o korištenju vatrogasnog vozila na treće osobe, niti otuđiti vozilo, dijelove ili opremu ili vršiti bilo kakve preinake na vozilu.

 DVD Krk snosi troškove goriva, troškove tekućeg održavanja vozila kao i troškove otklanjanja kvarova koji su posljedica nestručne uporabe vozila.

**IV.**

 Ovlašćuje se općinski načelnik na sklapanje ugovora o korištenju vatrogasnog vozila pod uvjetima iz ovog Zaključka, a kojim će se detaljno urediti prava i obveze između Općine Punat i DVD Krk.

OPĆINSKO VIJEĆE

 OPĆINE PUNAT

 PREDSJEDNIK

 Goran Gržančić, dr.med.

KLASA:021-05/17-01/2

URBROJ:2142-02-01-17-13

U Puntu, 21. ožujka 2017. godine